རྗེ་བཙུན་སྒྲོལ་མ་ལ་རྩེ་གཅིག་ཏུ་གསོལ་བ་འདེབས་
པ་ཁྱེའུས་མ་ལ་འབོད་པའི་གདུང་དབྱངས་
ཞེས་བྱ་བ་བཞུགས་སོ། །
ཨེ་མ་ཧོ། གང་མཚན་སྐད་ཅིག་ཡིད་ལ་དྲན་པས་ཀྱང༌།
མཐའ་མེད་འཁོར་བ་སྡུག་བསྔལ་རྒྱ་མཚོ་ལས། །
ཚད་མེད་ཐུགས་རྗེ་ཆེན་པོའི་གྲུ་བོ་ཆེས། །
སྒྲོལ་མཛད་རྗེ་བཙུན་མྱུར་མ་དཔའ་མོར་འདུད། །
འདི་ནས་རྣམ་མཁྱེན་སངས་རྒྱས་མ་ཐོབ་པར། །
བདག་ལ་སྐྱབས་གནས་རེ་ལྟོས་གཞན་མེད་ཕྱིར། །
རྩེ་གཅིག་གདུང་བས་འོ་དོད་འབོད་ལགས་ན། །
བསླུ་མེད་ཐུགས་རྗེས་དགོངས་ཤིག་རྗེ་བཙུན་མ། །
རྟེན་འདིར་རྣམ་མཁྱེན་གོ་འཕང་སྒྲུབ་འདོད་ཀྱང་། །
ཆགས་སྡང་རྨོངས་པའི་སྒྲོག་གིས་རབ་བཅིང་ནས། །
ཐར་བའི་གྲོང་དུ་འཇུག་པའི་སྐབས་མེད་ན། །
ཡང་དག་ས་མཁན་མཛོད་ཅིག་རྗེ་བཙུན་མ། །
130

་་་་་
་
བསྟོད་ཚོགས་གསོལ་འདེབས་ཀྱི་སྐོར།
སྔོན་ལས་འཕྲལ་རྐྱེན་ཁུར་གྱིས་རབ་ནོན་ནས། །
མི་བཟོད་སྡུག་བསྔལ་རྣམ་གསུམ་གྱིས་གདུང་ཞིང་།
རྣམ་དག་ཆོས་ལ་བརྩོན་པའི་སྐབས་བྲལ་ན། །
།
ཕན་གྲོགས་བཤེས་གཉེན་མཛོད་ཅིག་རྗེ་བཙུན་མ།
།
ཚེ་ཡི་འདུ་བྱེད་བསྟུང་ནས་འཆི་བདག་གི། །
མི་བཟོད་མཆེ་བའི་རྩེ་ལ་རབ་གཡེངས་ཤིང་། །
འཇིགས་རུང་ངན་འགྲོའི་གཡང་སར་ལྟུང་ཉེ་ན། །
བདེ་ཆེན་ཞིང་དུ་སྐེལ་མཛོད་རྗེ་བཙུན་མ། །
འཕགས་མའི་རྣམ་འཕྲུལ་དགེ་བའི་བཤེས་གཉེན་གྱིས། །
སྤང་བྱ་མི་དགེའི་དྲི་མ་འཁྲུད་པ་དང་། །
བླང་བྱ་ཐེག་གསུམ་ཆོས་ལམ་བསྟན་པ་ལ། །
ཚུལ་བཞིན་སྒྲུབ་ལ་སྐུལ་མཛོད་རྗེ་བཙུན་མ། །
ཡང་དག་ཆོས་ལ་མོས་པའི་བློ་སྐྱེས་ཀྱང་། །
རྣམ་གཡེང་ཕྱི་བཤོལ་ལེ་ལོའི་དབང་གྱུར་ནས། །
སྲིད་པའི་གྲོང་ལས་འདའ་བའི་སྐབས་བྲལ་ན། །
བརྩོན་པའི་བསྐུལ་མ་མཛོད་ཅིག་རྗེ་བཙུན་མ། །
རང་དོན་ཞི་བདེ་གཉེར་བའི་བློ་ངན་གྱིས། །
བརྩོན་པ་དོན་མེད་ཐེག་དམན་གཡང་ས་རུ། །
131

གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ནི
་
བསྐལ་མང་བསྒྲོད་དཀའི་ལམ་དུ་འཕྱན་གྱུར་ན། ། །
ཐེག་ཆེན་ལམ་བཟང་སྟོན་ཅིག་རྗེ་བཙུན་མ། །
ཤེས་རབ་ཆེན་པོས་ཉོན་མོངས་སྒྲིབ་ལས་གྲོལ། །
ཚད་མེད་སྙིང་རྗེས་ཤེས་བྱའི་འདམ་ནས་ཐོན། །
བདག་མེད་རྟོགས་པས་དང་པོའི་ས་བསྒྲོད་ནས། །
དགའ་སྟོན་ཆར་ཆེན་ཕོབས་མཛོད་རྗེ་བཙུན་མ། །
མཐའ་ཡས་འགྲོ་བའི་བསོད་ནམས་ཞིང་ས་རུ། །
ཕན་དང་བདེ་བའི་མྱུ་གུ་རབ་སྨིན་ནས། །
རང་གཞན་དོན་གཉིས་འབྲས་བུ་གཡུར་ཟ་བའི། །
འཕགས་མ་ཁྱོད་བཞིན་མཛོད་ཅིག་རྗེ་བཙུན་མ། །
ཞེས་རང་སློབ་འགའ་ཡིས་འདི་འདྲ་དགོས་ཞེས་ཡང་ཡང་བསྐུལ་ངོར་འཕགས་མའི་
བྱིན་རླབས་རྒྱུད་ལ་ཞུགས་པའི་དུས་མཐའི་གཏེར་མིང་འཛིན་པ་ལུང་རིག་གླིང་བར་འབོད་
པས་ཤར་མར་བྲིས་པ་དགེ་ལེགས་འཕེལ།
132

ཡ
བསྟོད་ཚོགས་གསོལ་འདེབས་ཀྱི་སྐོར།
༈